ས་ཆེན་མཉེས་མཆོད་ཆེད༔ བརྗོད་པ་མཆོད་སྦྱིན་དམ་པ་
ནི༔ དང་པོ་སྒྲོལ་བརྩོན་ཐོག་མར་ནི༔ རྟོགས་དང་གོམས་པའི་བདག་ཉིད་བསྒྲལ༔
བདག་གཞན་གཉིས་མེད་བློ་ཡིས་ནི༔ བློ་ངན་ཞིང་གྱུར་སྙིང་རེ་རྗེ༔ བྱང་ཆུབ་ལམ་
དུ་གཉིས་མེད་བསྒྲལ༔ ཐབས་ཤེས་འཁྲིལ་བའི་མཆོད་ཆེན་པོ༔ མཉམ་སྦྱོར་བདག་
ཉིད་མཉེས་པས་མཉེས༔ མཉམ་པའི་དམ་རྫས་བདུད་རྩི་ལྔ༔ བདག་དང་ཁྲོ་བོའི་
ཚོགས་ལ་འབུལ༔ འདོད་ཡོན་བཟའ་བཅའ་བཏུང་དང་བགོ༔ ལོངས་སྤྱོད་ལྔ་ལྡན་
ཐམས་ཅད་ནི༔ དཀྱིལ་འཁོར་ལྷར་འབུལ་ཉིད་ལ་ཐིམ༔ ཕྱོགས་བཅུ་དུས་གསུམ་བདེ་
བར་གཤེགས༔ སྐུ་གསུང་ཡོན་ཏན་རྨད་པོ་ཆེ༔ གཞན་ནས་ཡོད་དང་འོང་མ་ཡིན༔
ལྷ་སྲིན་དབང་འདུས་སྨོས་ཅི་དགོས༔ འགྲུབ་པ་གསལ་བའི་སྒྲུབ་གཤེན་ཉིད༔ ཏིང་
འཛིན་ལས་སུ་རུང་རྣམས་ཀྱིས༔ ལྷ་སྐུ་ཕྱག་རྒྱ་རྫོགས་འགྱུར་ཞིང་༔ གསལ་ལ་ཡིད་
གཉིས་མེད་པ་ན༔ ཡི་གེའི་དཀྱིལ་འཁོར་ཚོགས་ཆེན་གྱིས༔ དངོས་གྲུབ་འོད་ཆེན་
འབར་བར་འགྱུར༔ བརྗོད་པས་མཉེས་མཆོད་ཆེན་པོ་ཡིས༔ འཇིག་རྟེན་ཕྱོགས་བཅུ་
ཁྱབ་པར་གྱུར༔ གསང་བ་འདུས་པ་ཐབས་ཆེན་ཡབ་ཀྱི་རྒྱུད་ལས་མཆོད་པ་འབུལ་
བའི་ལེའུ་སྟེ་བཅུ་བདུན་པའོ༔༔ ༔༔
༧ དེ་ནས་སྟོན་པ་དགྱེས་ཆེན་པོས༔ གསང་སྔགས་འཆང་རྣམས་དོན་ཡོད་
89

གསུང་རབ་སྒོ་མཛོད་རིན་པོ་ཆེའི་གླེགས་བམ། 144
ཕྱིར༔ དམ་ཚིག་ཆེན་པོ་ཆེད་དུ་བརྗོད༔ ཆེ་བ་བླ་མེད་ཐེག་པ་ཉིད༔ རབ་ངེས་ཉོན་
མོངས་ཀུན་སྤྱོད་ཀྱང་༔ འཁོར་གསུམ་ཡང་དག་ཚོགས་འགྱུར་ཏེ༔ ཚུལ་དེ་སྡོམ་པ་
ཕུན་སུམ་ཚོགས༔ བླ་མེད་མཆོག་གི་དམ་ཚིག་ཏུ༔ སེམས་ཅན་འདུལ་དབང་ཚུལ་
ཁྲིམས་དང་༔ ཅི་སྙེད་སྡོམ་པ་བསམ་ཡས་པ༔ དོན་དམ་བྱང་ཆུབ་སེམས་ཉིད་འ
ཡོད་མེད་གཉིས་སུ་མི་དམིགས་ཤིང་༔ ཀུན་རྫོབ་ཙམ་དུ་སྒྱུ་མའམ༔ མིག་ཡོར་ལྟ་
བུའི་ཚུལ་ཤེས་ན༔ སྲོག་མེད་སྲོག་ཀྱང་བཅད་དུ་མེད༔ སྲོག་དང་སྐྱེས་བུ་ལོག་སྲོག་
ཙམ༔ བདག་གཞན་གཉིས་ཀ་དབྱེར་མེད་པས༔ འཕྲུལ་དགའི་ཚུལ་ཏེ་ཐ་དད་མིན༔
གཞན་དང་བྱིན་ལེན་མེད་པའི་ཕྱིར༔ ཐམས་ཅད་ཉིད་ཀྱི་དབྱིངས་ཉིད་དེ༔ ཕྱི་ནང་
བོན་རྣམས་སྒྱུ་མ་ལྟར༔ མིང་ཚིག་བཏགས་པ་ཐམས་ཅད་རྫུན༔ བདེན་མེད་རྫུན་
ཡང་མེད་པ་སྟེ༔ རྫུན་པ་ཞེས་བཏགས་ཡོད་མ་ཡིན༔ ཡེ་ནས་མ་ཆགས་པ་ལ་ཆགས༔
ཆགས་པའི་ཚེ་ན་ཉིད་ཆགས་མེད༔ དེ་ལྟར་ཚངས་པ་མཆོག་ཡིན་ཏེ༔ ཆགས་ཆེན་
བླ་མེད་མི་སྤང་བཀུར༔ སྔགས་དང་ཕྱག་རྒྱ་རྒྱུན་མི་བཅད༔ མཆེད་ལ་བྱམས་དང་
གསང་དོན་གསང་༔ རྩ་བའི་དམ་ཚིག་ལྔ་རྣམས་ཏེ༔ དམ་ཚིག་སྲུང་དང་སྲུང་བའི་
མཆོག༔ དུག་ལྔ་རྫས་ལྔ་སྤང་དོར་མིན༔ དེ་དག་ཡན་ལག་དམ་ཚིག་བཅུ༔ ཡེ་དག་
མཉམ་སྤྱད་རིགས་མེད་འགྱུར༔ ལྔ་གཉིས་དམ་ཚིག་འདའ་དཀའོ༔༔ མཉམ་ལ་
མཉམ་པར་མངོན་སྦྱོར་བ༔ མཉམ་གནས་མཉམ་རྫོགས་ཐོབ་པར་འགྱུར༔ འདས་
ན་རྫོགས་སངས་རྒྱས་པ་མིན༔ རྩ་བའི་དམ་ཚིག་ཉམས་འཆལ་གང་༔ གོས་ལ་གོས་
ཉེས་མི་བརྩོན་དང་༔ ཡུད་ཙམ་སྨྲ་མིན་ཉམས་འགྱུར་ན༔ དེ་ཡི་ཉེས་པ་བརྗོད་ལས་
འདས༔ རྩ་དམ་ཉམས་ན་སྒྲུབ་པ་ལོག༔ ཡིད་དུ་མི་འོང་རྐྱེན་ཚོགས་འབྱུང་༔ ཡན་
ལག་ཉམས་ན་ངན་སོང་ལྟུང་༔ དམ་ཚིག་གཡུང་དྲུང་གསང་དམ་ཆེ༔ སངས་རྒྱས་
ཀུན་གྱི་བདག་ཉིད་ཡིན༔ རྩ་དམ་ལྔ་པ་གཅིག་ལའང་༔ ཐབས་ཤེས་གཉིས་ཏེ་བཅུ་
90

ཐབས་ཆེན་ཡབ་ཀྱི་རྒྱུད།
ཕྲག་གསུམ༔ ཡན་ལག་ལྔ་གཉིས་གཅིག་ལའང་༔ བཅུ་ཕྲག་གཉིས་དབྱེ་དམ་ཚིག་
རྨད༔ ཕྱོགས་བཅུ་སྲིད་གསུམ་འགྲོ་བ་ཀུན༔ ཇི་སྙེད་འདུལ་བ་དེ་སྙེད་སྤྲོས༔ གཞན་
ཡང་སྟོན་པ་ཀུན་བཟང་གི༔ ཕྱི་ནང་ཐམས་ཅད་ཕྱག་རྒྱ་ཡིས༔ སྒྲུབ་དམ་མ་ལུས་
ཡོངས་སུ་འགྲུབ༔ དེ་སོགས་མཐའ་ཡས་པ་རུ་གསུངས༔ སྟོན་པ་རིག་མཆོག་འཛིན་
པ་དེ༔ འཇིག་རྟེན་གཙོ་བོ་གྱུར་པ་དང་༔ འཁོར་བཀུར་དམ་མཆོག་དམ་པ་དེས༔
སྲས་སྤུན་དགོངས་ནས་བྱིན་གྱིས་བརློབས༔ སྟོན་པ་ཉིད་ཀྱི་སྤྱོད་ཡུལ་རྣམས༔ མཐུན་
པར་བཞུགས་སྤྱོད་ཅི་ལྟར་སྤྱད༔ འཇིགས་མེད་ཀུན་བཟང་ཉིད་དང་སྦྱོར༔ བོན་
ཀུན་ཇི་བཞིན་དེ་བཞིན་ཉིད༔ མངོན་དུ་བྱེད་པ་འདུལ་བའི་ཐབས༔ ཐེག་སྒོ་ཇི་སྙེད་
བསམ་ཡས་འདུས༔ ཐམས་ཅད་ལྷུན་གྱིས་འགྲུབ་པར་འགྱུར༔ ཉམས་པར་བསྐང་སྟེ་
རྫོགས་པ་དང་༔ དེ་སོགས་མཐའ་ཡས་མཆོག་དམ་མོ༔༔ བརྗོད་པ་དེ་བཞིན་ཉིད་ལ་
འདུས༔ གསང་བ་འདུལ་པ་ཐབས་ཆེན་ཡབ་ཀྱི་རྒྱུད་ལས་དམ་ཚིག་བསྟན་པའི་ལེའུ་
སྟེ་བཅོ་བརྒྱད་པའོ༔༔ ༔ ༔
༧ དེ་ནས་སྟོན་པ་བདེ་བར་གཤེགས༔ ལྷུན་གྱིས་གྲུབ་པའི་དམ་ཚིག་ལ༔ སྙོམས་
ཞུགས་ཆེད་དུ་འདི་བརྗོད་པས༔ ཨེ་ཀློང་ཚོགས་དཀྱིལ་འཁོར་ལོ་ལས༔ འབར་བ་
མེ་ཡི་གཏུམ་ཆེན་ཆེ༔ རྔམ་པ་ཁྲོས་པའི་མཆོག་སྦྱིན་བྱ༔ ཀུན་ཀྱང་བསོད་ནམས་
ལུས་ཡང་འཇིག༔ རྒྱུ་ཡང་བདུད་རྩི་ཟས་༼ཟས་རྫས་ཉ་ཤ་ཤ་བུ་རམ་སྦྲང་རྩི་ཏིལ་དང་༽ལྔ་
ལ༔ མཚན་གཟུགས་མིང་དུ་བཅས་པ་བྱ༔ ལས་པས་བཀུག་ནས་ཕུར་བུ་གདབ༔
རྡུལ་ཕྱེ་བཏང་ནས་ཚོགས་ལ་འབུལ༔ ཨེ་ཀློང་ཚོགས་ཀྱི་འཁོར་ལོ་མཆོག༔ ལུ་གུ་
རྒྱུད་སྦྲེལ་སྡོམ་བཅིང་བསྐྱོད༔ ཕྱོགས་ཀུན་གཡོས་གཡོས་གས་ཏེ་འཚོགས༔ དབང་
གི་ཚོགས་ཀྱི་དཀྱིལ་འཁོར་མཆོག༔ འབར་བ་མཚན་ལྡན་བག་བརྗིད་ལ༔ ཆགས་
བདེ་ཡིད་ཀྱི་སྦྱིན་པར་བྱ༔ གཡུང་དྲུང་གསང་ཡང་དབང་དུ་འགྱུར༔ རྒྱུ་ནི་བདུད་
91

གསུང་རབ་སྒོ་མཛོད་རིན་པོ་ཆེའི་གླེགས་བམ། 144
རྩི་ཟས་ལྔ་ལ༔ མཚན་མ་མིང་དང་བཅས་བྱ་ལ༔ ཕུར་བུ་ཆགས་པའི་དབང་པོ་
གདབ༔ བདེ་བ་ཆགས་པའི་ཚོགས་ལ་འབུལ༔ དབང་གི་ཚོགས་ཀྱི་དཀྱིལ་འཁོར་དུ༔
ལུ་གུ་རྒྱུད་དུ་སྦྲེལ་ནས་བསྡམས༔ འགུགས་འགྱུར་ཕྱི་འབྲང་ཅི་འདོད་འགྲུབ༔ རྒྱས་
པའི་ཚོགས་ཀྱི་དཀྱིལ་འཁོར་མཆོག༔ མེ་དཔུང་འབར་བའི་འདུ་འཕྲོ་ལ༔ དགའ་
གདུང་ཡིད་ཀྱི་མཆོད་སྦྱིན་བྱ༔ ཡོན་ཏན་ནམ་མཁའི་མཐའ་དང་མཉམ༔ བདུད་རྩི་
ཟས་ལྔས་མཚན་མིང་བྱ༔ ངོ་མཚར་ཡིད་བཞིན་གཏེར་དུ་བརྟག༔ ང་རྒྱལ་དགའ་
འཕྲོའི་ཕུར་པ་གདབ༔ ཡོན་ཏན་གཟི་ཆེན་འཕེལ་རྒྱས་འབུལ༔ རྒྱལ་བའི་ཚོགས་
ཀྱི་དཀྱིལ་འཁོར་དུ༔ ལུ་གུ་རྒྱུད་དུ་སྦྲེལ་བསྡམས་བསྐྱེད༔ གཟི་བརྗིད་འབར་བའི་
འཕྲུལ་ཆེན་སྤྲོ༔ ཡིད་བཞིན་མཁའ་ཁྱབ་གང་བར་འགྱུར༔ ཞི་བའི་ཚོགས་ཀྱི་དཀྱིལ་
འཁོར་མཆོག༔ གསལ་བའི་འོད་ཀྱི་གཟི་བརྗིད་འཚེར༔ དྭངས་བའི་ཡིད་ཀྱིས་མཆོད་
སྦྱིན་བྱ༔ གཏུམ་རྔམ་པ་ཡང་ཞི་བར་འགྱུར༔ བདུད་རྩིས་ཟས་ལྔ་མཚན་མ་ཞི་བར་
བརྟག༔ ལྷན་ནེ་གསལ་བའི་ཕུར་བུ་གདབ༔ འབར་བ་ཞི་བའི་ཚོགས་ལ་འབུལ༔ ཞི་
བ་ཚོགས་ཀྱི་དཀྱིལ་འཁོར་དུ༔ ལུ་གུ་རྒྱུད་དུ་སྦྲེལ་བསྡམས་ནས༔ འབར་བ་ཞི་བའི་
བྱིན་རླབས་འགྲུབ༔ རྔམ་པ་ཐམས་ཅད་གཡོ་མེད་ཞིང་༔ ལས་མྱུར་དབལ་མོ་སྤཪ་
མའི་ཚོགས༔ རྡུལ་སྙེད་ཚོགས་ལ་ལྷག་མཆོད་སྦྱིན༔ རང་རང་དམ་བསྒྲགས་རང་གི་
ལས༔ ཅི་ལྟར་བྱེད་པ་བཀའ་བསྒོ་ནི༔ སྔོན་ཚེ་མཁའ་འགྱིང་གཙོ་མཆོག་ཉིད༔ ཤིན་
ཏུ་བརྣག་པའི་ཚུལ་གཏུམ་པ༔ གདུག་པའི་དྲེགས་པ་འདུལ་མཛད་རྗེ༔ དབང་དང་
བྱིན་རླབས་རྨད་བྱུང་ཆེ༔ ཆེན་པོ་མ་ལུས་དབང་བསྡུས་ནས༔ ཀུན་ཀྱང་དབང་ཕྱུག་
རྗེས་ཉུལ་བྱས༔ མངོན་ཚེ་སོ་སོའི་ལས་རྣམས་བསྐོས༔ དམ་བཅའ་འདོར་མེད་མྱུར་དུ་
ཕྱུང་༔ དམ་བཞིན་དོན་དུ་མ་བྱས་ན༔ མནའ་བོར་སྡོམ་དེ་འདའ་བར་འགྱུར༔ སྔོན་
དམ་དེ་ལས་འདས་གྱུར་ན༔ མགོ་ལུས་ཡན་ལག་ཤེས་ཐུན་ཀུན༔ ཐམས་ཅད་ཚལ་
92

ཐབས་ཆེན་ཡབ་ཀྱི་རྒྱུད།
༼ཀ༽
པ་བདུན་དུ་འགས༔ མཁའ་འགྱིང་ཁྲོ་བོའི་གཏུབ་པར་འགྱུར༔ དེ་བས་སྒྲུབ་གཤེན་
སྔགས་འཆང་གིས༔ ཅི་ལྟར་བཅོལ་བའི་དོན་བཞིན་བྱོས༔ ལས་དེ་མངོན་དུ་མ་བྱས་
ན༔ སྔོན་ཚེ་རང་གི་དཔང་བཙུག་བཞིན༔ རྡུལ་མྱགས་ཚིག་ནས་དམྱལ་བར་འགྲོ༔
སྒྲུབ་གཤེན་དམ་ལ་གནས་གྱུར་པའི༔ ལས་རྣམས་ཡོངས་སུ་སྒྲུབ་པ་དང་༔ འཁོར་
རྣམས་བུ་གཅིག་བཞིན་དུ་སྐྱོང་༔ དབལ་མོ་དྲེགས་པས་དངོས་གྲུབ་འཐོབ༔ ཅི་ལྟར་
བཅོལ་རྣམས་མངོན་བྱ་བསྒོ༔ ཁྲོ་བོ་སྒྲུབ་པའི་ལས་གཙོ་ནི༔ ཁྲོ་རྒྱལ་མཁའ་འགྱིང་
ཆེན་པོ་ལ་སོགས་པས༔ བྲོ་གར་གླུ་ཚིག་ཆེན་པོ་ནི། ལས་རྣམས་ཐམས་ཅད་ཅི་འདོད་
པ། དངོས་གྲུབ་ཐམས་ཅད་འདོད་བཞིན་བྱེད། ཧ་ལ་ཆེན་པོ་ལ་སོགས་པས། བྲོ་
དང་གར་དང་གླུ་ཚིག་གིས༔ ཐམས་ཅད་དབང་དུ་འདུ་བར་བྱེད༔ ཚེ་བསོད་འཕེལ་
འདོད་ཐམས་ཅད་འཕེལ༔ སྒོ་སྲུང་རྒྱལ་པོ་ལ་སོགས་པས༔ བྲོ་དང་གར་དང་གླུ་
ཚིག་གིས༔ ཞི་འདོད་ཞི་དང་རྨོངས་པར་བྱེད༔ སྲིད་རྒྱལ་ཆེན་པོ་ལ་སོགས་པས༔ བྲོ་
དང་གར་དང་གླུ་ཚིག་གིས༔ དགྲ་བགེགས་ཟ་དང་བརླག་པར་བྱེད༔ དབལ་མོ་གྱད་
ཆེན་ལ་སོགས་པ༔ བྲོ་དང་གར་དང་གླུ་ཚིག་གིས༔ མ་ལུས་འབྱིན་དང་ཉམས་པར་
བྱེད༔ བསྟན་སྲུང་རྒྱལ་ཆེན་བཞི་སོགས་ཀྱིས༔ བྲོ་དང་གར་དང་གླུ་ཚིག་གིས༔ དགྲ་
བགེགས་ཟ་དང་བརླག་པར་བྱེད༔ བསྟན་སྲུང་རྒྱལ་ཆེན་བཞི་སོགས་ཀྱིས༔ བྲོ་དང་
གར་དང་གླུ་ཚིག་གིས༔ རྦད་བཏང་ལས་ཀུན་ཐམས་ཅད་བྱེད༔ ལས་བཞིའི་ཤིང་
ལས་ལས་བཞིའི་ཚུལ༔ ཕུར་བུས་བྱ་བ་ཅེས་བརྗོད་པས༔ དེ་བཞིན་ཉིད་ལ་དེ་བཞིན་
སྦྱོར༔ གསང་བ་འདུས་པ་ཐབས་ཆེན་ཡབ་ཀྱི་རྒྱུད་ལས་ལྷུན་གྱིས་གྲུབ་པའི་ཕྲིན་ལས་
བསྟན་པའི་ལེའུ་སྟེ་བཅུ་དགུ་པའོ༔༔ ༔༔
༧ དེ་ནས་སྟོན་པ་ཀུན་བཟང་གིས༔ དཀྱིལ་འཁོར་རྔམ་པ་མདངས་ཀྱི་གླུ་༔ བསྭོ༔
འབར་བ་གཏུམ་ཆེན་བསྐལ་མེ་འབར༔ འོད་ཆེན་ཉི་མ་འབུལ་འཕྲོ་གཟི༔ གཡོ་བའི་
93

གསུང་རབ་སྒོ་མཛོད་རིན་པོ་ཆེའི་གླེགས་བམ། 144
ཁྲོ་གཉེན་ཀློག་སྟོང་འགྱུར༔ ཟ་བྱེད་མཆེ་བ་གཅོད་ཆེན་བསྟོད༔ བསྭོ༔ རྟོག་འཇོམས་
རྔམ་པའི་ང་རོ་སྒྲ༔ འབྲུག་མོ་སྟོང་ལྡིར་རི་བསྙིལ་སྐད༔ བསྭོ་ཆ་ཧ་ལའི་གད་རྒྱང་ཆེ༔
འབྱུང་བའི་འཐོར་རླུང་འབུད་ལ་བསྟོད༔ བསྭོ༔ ཆེ་བའི་ཤེས་རབ་འོད་པོ་ཆེ༔ ཡེ་
ཤེས་དཀྱིལ་འཁོར་ཀུན་དུ་གསལ༔ འབར་བའི་ཡེ་ཤེས་ཀུན་དུ་འཇོམས༔ སྣ་ཚོགས་
ཡེ་ཤེས་ཐིག་ལེ་བསྟོད༔ བསྭོ༔ ཁྲོ་བོའི་ཡེ་ཤེས་སྤྲིན་ཆེན་པོ༔ འཕྲོ་བོའི་དཀྱིལ་འཁོར་
ཆར་ཆེན་འབེབས༔ དཀྱིལ་འཁོར་ཡིད་བཞིན་འབྱུང་བའི་གཏེར༔ སྣ་ཚོགས་ལྡན་
པའི་ཐིག་ལེར་བསྟོད༔ བསྭོ༔ བདུད་ཀུན་གྱིས་བདག་བདུད་ཀྱི་སྡེ༔ བདུད་དེ་བདུད་
རྣམས་འཇོམས་བྱེད་པའི༔ དྲེགས་ཚོགས་འཇིགས་པ་འཇིགས་ཤིང་བཏུལ༔ འཇིགས་
བྱེད་ཆེན་པོའི་ཐིག་ལེ་བསྟོད༔ བསྭོ༔ གཡུང་དྲུང་བྲག་ཆེན་སྲ་བ་པོ༔ གཡུང་དྲུང་ཆུ་
བོ་སྡུད་ཆེན་པོ༔ གཡུང་དྲུང་མེ་སྟེ་ཀུན་འབར་ཆེ༔ གཡུང་དྲུང་རླུང་སྟེ་འཐོར་རླུང་
བསྟོད༔ བརྗོད་པ་གླུ་རུ་བླང་བའོ༔༔ གསང་བ་འདུས་པ་ཐབས་ཆེན་ཡབ་ཀྱི་རྒྱུད་
ལས་ཁྲོ་བོ་བསྟོད་པའི་ལེའུ་སྟེ་ཉི་ཤུ་པའོ༔༔ ༔༔
༧ དེ་ནས་དགྱེས་པ་ཆེན་པོ་ཡིས༔ གསང་སྔགས་དམ་པ་བརྟེན་བཟུང་བརྗོད༔
ཀྱེ་ཀྱེ༔ ཕྱོགས་བཅུ་དུས་བཞི་མ་ལུས་པ༔ བསྡུས་པའི་རང་བཞིན་འདི་དག་ནི༔ བདེ་
བར་གཤེགས་པའི་ངོ་བོ་ཉིད༔ བཟུང་བའི་ཡུལ་དང་འཛིན་པའི་སེམས༔ སྤྲོས་པ་
མཐའ་ལ་འཆེལ་གཡོས་ཤིང་༔ རྣམ་རྟོག་ཞགས་པ་སོ་སོར་འཛིན༔ ས་རྣམས་ཁྱད་
པར་བཀོད་པ་༥
་པ་ཡང་༔ གསང་བ་འདུས་པའི་ལམ་སྟེགས་ཉིད༔ ཡེ་ཤེས་ཡོན་ཏན་རབ་
འབྱམས་ཀྱིས༔ དོན་དུ་མི་འགྱུར་ཡང་མ་གསུངས༔ བདེ་བར་གཤེགས་པ་ཐམས་
ཅད་ཀྱིས༔ ཕྱག་རྒྱ་གསང་བ་འདུས་པ་འདི༔ རང་གི་རྟོགས་ནས་སྨྲ་བ་གང་༔
ཉིད་ང་ཡིན་དབང་ཡང་རྫོགས༔ དེ་བཞིན་བདེར་གཤེགས་ཐམས་ཅད་ལ༔ གསང་
འདུས་འདི་ལས་གཞན་མི་མངའ༔ སྒྲོ་འདོགས་སྐུར་པ་ཞི་བ་ཡིས༔ གསང་བའི་སྙིང་
94

ཐབས་ཆེན་ཡབ་ཀྱི་རྒྱུད།
༼ཀ༽
པོ་ཁོ་ནར་འདུས༔ དེ་ནི་ཉིད་ཀྱི་དབྱིངས་ནས་ཕྱུང་༔ ངེས་པར་རྟོགས་དང་སྒྲོག་པ་
པོ༔ སྟོན་པ་ཀུན་ཏུ་བཟང་པོ་ཡིན༔ དབང་རྫོགས་ངེས་པ་ལུང་དུ་བསྟན༔ དེས་སྲས་
གང་རུང་ཀུན་བཟང་ཐུགས༔ ས་ཕ་རིག་པ་འཛིན་ལ་གནས༔ བརྗོད་པས་དེ་བཞིན་
གཤེགས་ཐབས་དང་༔ དབྱེར་མེད་དགྱེས་ནས་དུས་བཞི་དག༔ མཉམ་པ་ཉིད་ཀྱི་སྐུ་
གསུང་ཐུགས༔ སྡུག་པོ་བཀོད་པའི་རྒྱན་ཉིད་བཞུགས༔ གསང་བ་འདུས་ལ་གཤེགས་
ཐམས་ཅད༔ མ་ལུས་འཕྲོས་ཏེ་འཁོར་ལོ་བསྐོར༔ དེ་དག་འབྲས་བུ་མཆོག་གྱུར་
རྫོགས༔ གསང་བ་འདུས་པ་ཐབས་ཆེན་ཡབ་ཀྱི་རྒྱུད་ལས་མཉེས་པ་དང་ཡོངས་སུ་
བཟུང་བའི་ལེའུ་སྟེ་ཉེར་གཅིག་པའོ༔༔ ས་མ་ཡ༔ རྒྱ༔ རྒྱ༔ རྒྱ༔ གཏེར་རྒྱ༔ དམ་རྒྱ༔
སྦས་རྒྱ༔ _ རྒྱ༔ རྒྱ༔ རྒྱ༔
དེ་ལྟར་གསང་འདུས་ཞི་ཁྲོ་རྒྱུད༔ གསང་བ་འདུས་པ་ཐུགས་ཀྱི་བཅུད༔ བླ་ཆེན་
དྲན་པ་ནམ་མཁར་གདམས༔ དྲན་པའི་གསང་བཅུད་བཱི་རོས་གནང་༔ གནས་ཆེན་
ཚ་རོང་གཏེར་དུ་སྦས༔ བསྟན་སྲུང་སྡེ་ལྔར་གཉེར་དུ་གཏད༔ སྐལ་མེད་ལག་ཏུ་མ་
ཤོར་ལ༔ ལས་ལྡན་བུ་ལ་འཕྲོད་པར་གྱིས༔ རྒྱ༔ རྒྱ༔ རྒྱ༔ ཨུ་ཡ༔ ཨགྒཾ༔ ཅེས་པའི་
གསང་རྒྱུད་འདི་ནི་གསང་སྔགས་གླིང་པས་ཚ་བ་རོང་ཆེན་གནས་ནས་སྤྱན་དྲངས་
ཤིང་། ཕྱིས་སུ་རྟོགས་ལྡན་རིན་པོ་ཆེ་བཀྲ་ཤིས་རྒྱལ་མཚན་དང་ཁྲོ་སྤྲུལ་གཡུང་དྲུང་
མཐོང་གྲོལ་ཁྲོ་དབོན་སོགས་སྐྱེས་བུ་དུ་མས་བསྐུལ་ངོར་དག་པར་ཕབ་པའོ། །དགེའོ།